Diari Oficial de la Generalitat Valenciana


Sumari del DOGV 6223, del 10-03-2010 (2010/2446)

RESOLUCIÓ de 25 de febrer del 2010, de la Direcció General d'Ordenació i Centres Docents, de la Conselleria d'Educació, per la que es resol la sol·licitud d'inscripció en el Registre de Centres Docents de la Comunitat Valenciana de l'Escola de Música Banda Unió Musical d'Alberic.
----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6223

Data del DOGV
:   10-03-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/2446


Data del document
:   25-02-2010

Organisme emissor
:   Conselleria d'Educació

Tipus de document
:   Resolució

Descriptors 

:   * centre d'ensenyament

RESOLUCIÓ de 25 de febrer del 2010, de la Direcció General d'Ordenació i Centres Docents, de la Conselleria d'Educació, per la que es resol la sol·licitud d'inscripció en el Registre de Centres Docents de la Comunitat Valenciana de l'Escola de Música Banda Unió Musical d'Alberic. [2010/2446]  
Vist l'expedient iniciat a instàncies de la titularitat d'Escola de Música Banda Unió Musical d'Alberic, en sol·licitud d'inscripció de la mateixa en la secció específica del Registre de Centres Docents de la Comunitat Valenciana, segons el que preveu l'Orde de 4 de gener de 1994, de la Conselleria d'Educació i Ciència i en la Llei 2/1998, de 12 de maig, Valenciana de la Música, de la Generalitat Valenciana.  
Vist que l'expedient ha sigut tramitat per la Direcció General d'Ordenació i Centres Docents i que consta l'informe favorable de la Inspecció Educativa. Atés que s'ha complit el tràmit d'audiència a les persones interessades, segons el que preveu l'apartat 10.3 de l'Orde de 4 de gener de 1994, abans citada.  
Vistes la Llei Orgànica 2/2006, de 3 de maig, d'Educació (BOE de 4.05.2006), la Llei 2/1998, de 12 de maig, Valenciana de la Música, de la Generalitat Valenciana (DOGV de 14.05.1998); el Decret 115/1990, de 9 de juliol, del Consell de la Generalitat Valenciana, pel que es crea el Registre de Centres Docents de la Comunitat Valenciana; l'Orde de 4 de gener de 1994, de la Conselleria d'Educació i Ciència, per la que es regulen les Escoles de Música, Dansa, o Música i Dansa (DOGV de 31.01.1994), i l'Orde de 7 de novembre de 1995, de la Conselleria de Cultura, Educació i Ciència, per la que es modifica l'Orde de 4 de gener de 1994, abans citada, respecte al termini de presentació de sol·licituds (DOGV de 01.12.1995).  
En virtut de l'article 10.3 de l'Orde de 4 de gener de 1994, anteriorment citada, resol:  
Primer  
Estimar la sol·licitud d'inscripció en el Registre de Centres Docents de la Comunitat Valenciana de l'Escola de Música, que s'indica a continuació, per adequar-se els seus objectius i condicions de funcionament al que establix l'Orde de 4 de gener de 1994 i la Llei 2/1998, de 12 de maig, Valenciana de la Música:  
Denominació Genèrica: Escola de Música  
Denominació Específica: Banda Unió Musical   
Titular: Associació Banda Unió Musical d'Alberic  
Domicili: Plaça Constitució, núm 2  
Localitat: 46878 - Alberic  
Codi: 90939665  
Segon  
La present resolució tindrà efectes des del principi del curs escolar 2009/2010.  
Contra esta resolució podrà interposar-se recurs d'alçada davant de la secretària autonòmica d'Educació de la Conselleria d'Educació, en el termini d'un mes a partir de l'endemà a la notificació de la present resolució, segons els articles 114 i 115 de la Llei 4/1999, de modificació de la Llei de Règim Jurídic de les Administracions Públiques i del Procediment Administratiu Comú (BOE de 14.01.1999).  
València, 25 de febrer de 2010.- El director general d'Ordenació i Centres Docents: Rafael Carbonell Peris.